Kamu bisa jelasin ke aku soal Thebes, Mesir dalam bahasa melayu?

Thebes (, Thēbai, , Ṭībah) merupakan nama Yunani bagi sebuah bandar di Mesir Purba yang terletak lebih kurang 800 km di selatan Mediterranean, di tebing timur sungai Nil. Nekropolis Thebes pula terletak berhampiran tebing barat Nil. Thebes telah diasaskan sekitar tahun 3200 SM. Ia merupakan bandar terbitan Waset, nome keempat Mesir Hulu. Waset merupakan ibu negara Mesir buat seketika pada Dinasti ke-11 (Kerajaan Tengah) dan hampir sepanjang ketika pada Dinasti ke-18 (Kerajaan Baru), apabila Hatshepsut membina armada Laut Merah untuk memudahkan perdagangan antara pelabuhan Laut Merah Mesir di Elim, Quasir moden, dan Elat di pangkal Teluk Aqaba. Pedagang membeli kemenyan, mir, natron, kain linen yang ditenun halus, minyak juniper dan tangkal tembaga bagi industri pengurusan mayat di Karnak dengan emas Nubia. Dengan Dinasti ke-19, pusat pemerintahan berpindah ke Delta Nil. Peninggalan arkeologi Thebes menawarkan satu pengakuan yang hebat tentang kemuncak ketamadunan Mesir.